CELEX: 32012D0029
Language: lt
Date: 1326412800000
Title: 2012/29/ES: 2012 m. sausio 13 d. Komisijos įgyvendinimo sprendimas dėl standarto EN 60065:2002/A12:2011 „Audio, video ir panašūs elektroniniai aparatai. Saugos reikalavimai“ ir standarto EN 60950–1:2006/A12:2011 „Informacinių technologijų įranga. Sauga. 1 dalis. Bendrieji reikalavimai“ atitikties bendriesiems Europos Parlamento ir Tarybos direktyvos 2001/95/EB saugos reikalavimams ir dėl nuorodų į šiuos standartus skelbimo Europos Sąjungos oficialiajame leidinyje (pranešta dokumentu Nr. C(2012) 55)  Tekstas svarbus EEE

17.1.2012   
            
            
               LT
            
            
               Europos Sąjungos oficialusis leidinys
            
            
               L 13/7
            
         KOMISIJOS ĮGYVENDINIMO SPRENDIMAS
   2012 m. sausio 13 d.
   dėl standarto EN 60065:2002/A12:2011 „Audio, video ir panašūs elektroniniai aparatai. Saugos reikalavimai“ ir standarto EN 60950–1:2006/A12:2011 „Informacinių technologijų įranga. Sauga. 1 dalis. Bendrieji reikalavimai“ atitikties bendriesiems Europos Parlamento ir Tarybos direktyvos 2001/95/EB saugos reikalavimams ir dėl nuorodų į šiuos standartus skelbimo Europos Sąjungos oficialiajame leidinyje
   
   (pranešta dokumentu Nr. C(2012) 55)
   (Tekstas svarbus EEE)
   (2012/29/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2001 m. gruodžio 3 d. Europos Parlamento ir Tarybos direktyvą 2001/95/EB dėl bendros gaminių saugos (1), ypač į jos 4 straipsnio 2 dalies pirmą pastraipą,
   pasikonsultavusi su nuolatiniu komitetu, įsteigtu pagal 1998 m. birželio 22 d. Europos Parlamento ir Tarybos direktyvos 98/34/EB, nustatančios informacijos apie techninius standartus, reglamentus ir informacinės visuomenės paslaugų taisykles teikimo tvarką (2), 5 straipsnį,
   kadangi:
   
               (1)
            
            
               Direktyvos 2001/95/EB 3 straipsnio 1 dalimi gamintojai įpareigojami tiekti rinkai tik saugius gaminius;
            
         
               (2)
            
            
               pagal Direktyvos 2001/95/EB 3 straipsnio 2 dalies antrą pastraipą gaminys laikomas saugiu (atsižvelgiant į riziką ir rizikos kategorijas, kurioms taikomi atitinkami nacionaliniai standartai), kai jis atitinka neprivalomus nacionalinius standartus, kuriais perkeliami Europos standartai, kurių nuorodas pagal tos direktyvos 4 straipsnio 2 dalį Komisija paskelbė Europos Sąjungos oficialiajame leidinyje;
            
         
               (3)
            
            
               pagal Direktyvos 2001/95/EB 4 straipsnio 1 dalį Europos standartus nustato Europos standartizacijos organizacijos pagal Komisijos suteiktus įgaliojimus;
            
         
               (4)
            
            
               pagal Direktyvos 2001/95/EB 4 straipsnio 2 dalį Komisija skelbia tokių standartų nuorodas;
            
         
               (5)
            
            
               2009 m. rugsėjo 28 d. Komisija suteikė įgaliojimus M/452 Europos standartizacijos įstaigoms parengti Europos saugos standartą, kuriame būtų nustatyti apsaugos nuo pernelyg didelio asmeninių muzikos grotuvų ir mobiliųjų telefonų, kuriais galima groti muziką, skleidžiamo garso slėgio reikalavimai;
            
         
               (6)
            
            
               2011 m. sausio 24 d. Europos elektrotechnikos standartizacijos komitetas (Cenelec) priėmė standartą EN 60065:2002/A12:2011 „Audio, video ir panašūs elektroniniai aparatai. Saugos reikalavimai“ ir standartą EN 60950–1:2006/A12:2011 „Informacinių technologijų įranga. Sauga. 1 dalis. Bendrieji reikalavimai“, vadovaudamasis Komisijos suteiktais įgaliojimais;
            
         
               (7)
            
            
               standartai EN 60065:2002/A12:2011 ir EN 60950–1:2006/A12:2011 atitinka įgaliojimą M/452 ir Direktyvoje 2001/95/EB nustatytą bendrą saugos reikalavimą. Nuorodos į juos turėtų būti paskelbtos Europos Sąjungos oficialiajame leidinyje;
            
         
               (8)
            
            
               šiame sprendime numatytos priemonės atitinka Direktyva 2001/95/EB įsteigto komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Standartas EN 60065:2002/A12:2011 „Audio, video ir panašūs elektroniniai aparatai. Saugos reikalavimai“ ir standartas EN 60950–1:2006/A12:2011 „Informacinių technologijų įranga. Sauga. 1 dalis. Bendrieji reikalavimai“ atitinka juose aptariamai rizikai taikomą Direktyvoje 2001/95/EB numatytą bendrą saugos reikalavimą.
   2 straipsnis
   Nuorodos į standartus EN 60065:2002/A12:2011 ir EN 60950–1:2006/A12:2011 skelbiamos Europos Sąjungos oficialiojo leidinio C dalyje.
   3 straipsnis
   Šis sprendimas skirtas valstybėms narėms.
   
      Priimta Briuselyje 2012 m. sausio 13 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 11, 2002 1 15, p. 4.
   
      (2)  OL L 204, 1998 7 21, p. 37.